Felhőalapú szolgáltatói hálózat a Telekomnál
Dr. Tremmel János, Magyar Telekom

Napjainkban a távközlési szolgáltatók számos kihívással néznek szembe, amelyekre várhatóan hatékony választ fog adni a szolgáltatói hálózat átalakítása. Az átalakításhoz jó irányt mutatnak a sikeres internetes cégek által is használt adatközponti technológiák. Ezek az IT technológiák nagyobb rugalmasságot, skálázhatóságot és hatékonyságot ígérnek, de adaptáció nélkül nem használhatók szolgáltatói hálózatban. Az előadásban áttekintjük a jelenlegi szolgáltatói hálózat problémáit és korlátait és ezek megoldására használható kurrens technológiákat, mint például a virtualizáció, az NFV (Network FunctionVirtualisation) és SDN (Software DefinedNetworking). Áttekintjük továbbá a szolgáltatói hálózat azon speciális követelményeit, amelyekre tekintettel kell lenni ezen technológiák átvételénél.